Diari Oficial de la Generalitat Valenciana


Sumari del DOGV 4973, del 29-03-2005 (2005/2988)

Informació pública de l'aprovació dels padrons de cobrament, així com de les liquidacions de les quotes del recurs de cambra permanent i de l'obertura i durada del seu període de cobrança.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4973

Data del DOGV
:   29-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2988


Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Informació pública de l'aprovació dels padrons de cobrament, així com de les liquidacions de les quotes del recurs de cambra permanent i de l'obertura i durada del seu període de cobrança. [2005/A2988]
  
De conformitat amb el que disposa l'article 64 del Reglament de Règim Interior de la Cambra Oficial de Comerç, Indústria i Navegació de València, es fa saber als seus electors que el Comité Executiu, en la sessió del dia 28 de febrer de 2005, va aprovar el padró de cobrament així com les liquidacions i la cobrança de les quotes del recurs de cambra permanent, atenent el que disposa la disposició addicional primera del Reial Decret 1.041/2003, d'1 d'agost, referides a l'impost sobre activitats econòmiques corresponent a 2004, així com les liquidacions de les quotes del recurs de cambra permanent referides a l'impost de societats i a l'impost sobre la renda de persones físiques corresponent a 2003, girades amb les garanties, formes i terminis que disposen els articles 12, 13 i 14 i disposicions transitòries tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, l'article 62 de la secció quarta de la Llei de Pressupostos Generals de l'Estat per a 1997, la disposició addicional sisena i la disposició transitòria novena de la Llei 51/2002, de 27 de desembre, de reforma de la Llei 39/1998, Reguladora de les Hisendes Locals, en relació amb l'impost sobre activitats econòmiques, impost sobre la renda de persones físiques i impost de societats satisfets pels contribuents que hagen exercit activitats a la demarcació d'esta corporació, és a dir, a tota la província de València.
  
A més, per facilitar el pagament de les esmentades quotes en període voluntari, la Cambra Oficial de Comerç, Indústria i Navegació de València notificarà individualment i respectivament a tots els seus electors les liquidacions girades per cada un dels esmentats conceptes del recurs de cambra permanent, enviant una notificació rebut on constaran les dades d'identificació del deute, així com el termini de pagament en període voluntari i les entitats financeres on puga efectuar-se l'ingrés; a més inclourà la indicació de la norma legal en què es basa la quota girada i els recursos que s'hi poden interposar en cas de disconformitat amb ella.
  
Finalitzat el període de pagament voluntari en la data que correspon, d'acord amb les notificacions individuals efectuades, les quotes pel recurs de cambra permanent no satisfetes s'exigiran per la via administrativa de constrenyiment, bé a través del recaptador extern habilitat amb tal objecte en virtut de l'Acord del Ple de la corporació de data 2 d'octubre de 2000, bé a través de l'Agència Estatal de l'Administració Tributària amb la imposició de recàrrecs, interessos i costes que comporte, tot això de conformitat amb la referida Llei 3/1993, de 22 de març, i amb la Resolució de 26 de maig de 1998 (BOE de 17 de juny), de prestació de serveis de l'esmentada Agència Estatal de l'Administració Tributària en matèria de recaptació en la via executiva dels ingressos de dret públic propis de les cambres.